open-index/open-wikipedia-markdown huggingface dataset:
Adam Duce

**Adam Duce** (s. 14. huhtikuuta 1972) on yhdysvaltalaismuusikko, joka tunnetaan parhaiten yhtenä Machine Headin perustajajäsenistä. Duce soitti Machine Headissa vuosina 1992-2013.

## Ura
Duce oli lapsena todella energinen tapaus, mikä lopulta johti siihen, että hän joutui 11-vuotiaana parannuskouluun Texasiin kahdeksi vuodeksi. Duce kertoi tästä myöhemmin haastattelussa viitaten olleensa aivan liian energinen lapsi. 

Ducen ensikosketus raskaampaan musiikkiin tapahtui AC/DC:n For Those About to Rock We Salute You -albumin myötä.  Kun hän pääsi parannuskoulusta pois, hänen lapsuudenystävänsä ja yksi Machine Headin perustajajäsenistä, Logan Mader, tutustutti hänet metallimusiikkiin yhtyeiden Slayer, Metallica, Exodus, King Diamond sekä Celtic Frost musiikilla.

Vuonna 1987 Duce ja Mader päättivät molemmat aloittaa kitaransoiton ja perustaa yhdessä yhtyeen. Muutaman epäonnistuneen kerran jälkeen Mader suostutteli Ducen aloittamaan bassonsoiton, koska he eivät löytäneet sopivaa basistia. 

Ducen suurimmat vaikuttajat bassonsoittoon ovat Cliff Burton, Geezer Butler sekä Steve Harris. Vaikka Ducen suurimmat vaikuttajat soittavat bassoa sormilla, soittaa Duce itse silti plektraa käyttäen. 

## Machine Head
Duce tapasi Robb Flynnin yhteisen kaverin kautta ollessaan 16-vuotias ja heistä tulikin myöhemmin kämppiksiä. Näihin aikoihin Flynn soitti Bay Area thrash metal -yhtyeessä nimeltä Vio-Lence. Vuonna 1991 he ajautuivat isoon tappeluun paikallisen jengin kanssa Oaklandissa, Kaliforniassa. Tämä johti Flynnin eroamiseen Vio-Lencesta ja Machine Headin perustamiseen. Flynn kutsui mukaan Ducen lisäksi kitaristi Logan Maderin sekä rumpali Tony Costanzan. 

Duce soitti bassoa ja lauloi taustalaulut kaikille Machine Headin albumeille eroonsa asti sekä oli mukana joka kiertueella vuoteen 2012 asti. Duce teki myös muutaman esiintymisen Roadrunner Unitedin kanssa.

Unto the Locustin kirjoitusprosessin aikoihin välit Flynnin kanssa alkoivat hiertää. Duce ei osallistunut täysillä kappaleiden tekoon. Duce totesi tehneensä monia riffejä ja sanoituksia, mutta Flynnille ei ollut kelvannut niistä mikään. Myöhemmin tämä on kerrottu olleen isoin syy Ducen erottamiseen yhtyeestä. 

22. helmikuuta 2013 Machine Head ilmoitti, että Duce ja yhtye eivät jatka enää yhdessä.  Flynn kertoi myöhemmin yhtyeen verkkosivuilla, että Duce on erotettu. 

21. tammikuuta 2014 Duce haastoi Machine Headin silloiset jäsenet (Flynn, Phil Demmel, Dave McClain) sekä managerin oikeuteen tavaramerkin sekä kumppanuussopimuksen rikkomisesta sekä kunnianloukkauksesta.  7. heinäkuuta 2014 Machine Headin Facebook -sivuilla ilmoitettiin, että oikeusjuttu on ratkennut. 

## Diskografia
**Machine Head**

* Burn My Eyes (1994, Roadrunner Records)
* The More Things Change... (1997, Roadrunner Records)
* The Burning Red (1999, Roadrunner Records)
* Supercharger (2001, Roadrunner Records)
* Through the Ashes of Empires (2004, Roadrunner Records)
* The Blackening (2007, Roadrunner Records)
* Unto the Locust (2011, Roadrunner Records)

## Lähteet
Dominic Toretto

**Dominic Toretto** on yksi *[[Hurjapäät (elokuvasarja)|Hurjapäät]]*-elokuvasarjan päähenkilöistä. Häntä näyttelee Vin Diesel. Nuorta Domia näytteli Vincent Sinclair Diesel ja teini-ikäistä Vinnie Bennett. *[[Fast & Furious: Autoagentit]]* -animaatiosarjassa hänen suomenkielisenä ääninäyttelijänään toimii Sasu Moilanen. Domin loivat Gary Scott Thompson, Erik Bergquist ja David Ayer.
Arnolfo di Cambio

**Arnolfo di Cambio** (joskus **di Lapo**) (n. 1232 Colle di Val d'Elsa, Toscana – 1300 Firenze) oli italialainen kuvanveistäjä ja arkkitehti, jota on kutsuttu italialaisen gotiikan suurimmaksi mestariksi.

## Elämä ja ura
Cambion henkilöhistoriaa ei juuri tunneta, vaikka hän jätti jälkeensä merkittäviä töitä. Hän opiskeli ja työskenteli kuvanveistäjänä Nicola Pisanon kanssa Sienassa vuonna 1266 tämän valmistaessa saarnastuolia Sienan katedraaliin, toimi sen jälkeen Napolissa ja Roomassa ja asettui vuoden 1285 jälkeen Firenzeen, jossa hän toimi pääasiassa rakennusmestarina, rakentaen muun muassa kaupunginmuurien ulkokehän. Hän rakensi myös uudelleen Firenzen Badia-luostarin pääkappelin ja lisäkappelit. Hän aloitti Firenzessä vuonna 1294 valtavan Santa Crocen fransiskaanikirkon rakentamisen, joka rakennettiin goottilaiseen tyyliin, jossa yhdistyivät antiikin kristilliset basilikan perinteet, ja 1296 Santa Maria del Fioren katedraalin rakentamisen ja sen julkisivun patsaiden veistämisen. Katedraali on ensimmäinen esimerkki täysin italialaisesta goottilaistyylisestä rakennuksesta, sillä aiemmat goottilaistyyliset rakennukset Italiassa olivat saksalaisten arkkitehtien tilaustöitä. Cambio oli myös Palazzo Vecchion ulkoasun arkkitehti. Eräs hänen merkittävimmistä veistoksistaan on kardinaali de Brayen hauta Orvietossa.


Santa_Croce_insideRB.JPG|Santa Crocen kirkon sisänäkymä
Firenze_-_Museo_Opera_del_Duomo,_madonna_dagli_occhi_di_vetro.jpg|Santa Maria del Fioren julkisivun patsaita, nykyään museossa
Orvieto_-_Chiesa_di_San_Domenico,_interno_02.jpg|Kardinaali de Brayen hauta


## Lähteet

## Aiheesta muualla
Palimpsesti – ohita intro

**Palimpsesti – ohita intro** (*Palimpsest*, televisioesityksessä myös  *Palimpsesti*) on Hanna Västinsalon ohjaama ja käsikirjoittama suomalainen draama- ja fantasiaelokuva, joka sai ensi-iltansa vuonna 2022 Venetsian elokuvajuhlilla.

Elokuvassa Tellu ja Juhani osallistuvat kehitteillä olevaan geeniterapiaan, joka kääntää heidän elimistönsä vanhemisprosessin ja saa heidät nuorentumaan.

Elokuvan budjetti oli 150 000 euroa. Sen rahoitti Venetsian elokuvajuhlien Biennale College Cinema -hanke, joka on aiemmin rahoittanut esimerkiksi Hannaleena Haurun elokuvan ''Fucking With Nobody'' (2020). Suomen elokuvasäätiö tuki elokuvan levitystä. 

## Näyttelijät

## Arvosteluja
 Jouni Vikman, *[[Episodi (lehti)|Episodi]]*

 Pekka Luokkala, *[[Katso]]*

 Leena Virtanen, *[[Aamulehti]]*

 Pauliina Savola, Film-o-Holic

## Lähteet

## Aiheesta muualla
* 
* 
*
Adi L Haslan diskografia

**[[Adi L Hasla|Adi L Haslan]]** diskografia. 
## Albumit
* *[[Habiturientti]]* (2015)
* *[[Pieni punainen kana]]* (2017)
* *[[8. päivä (albumi)|8. päivä]]* (2020)
* *[[Filem]]* (2022)
* *[[Casablanca (albumi)|Casablanca]]* (2025)

## Yhteisalbumit
* ”Adi L Hasla & Heinis” – *#HASLA* (2015)

## Singlet
* ”ONXE” (mukana DJ Kridlokk, 2014)
* ”HYI” (mukana Mäkki, 2014)
* ”AIJAA” (mukana Nick-E Maggz, 2015)
* ”Synttärit” (2016)
* ”Hengissä” (2016)
* ”Punasta Luurii” #20 / ”Rick James” (2016)
* ”Kristallipallo” (2016)
* ”Ei Mitään Jiitä” #6 / ”Vielki” (2016)
* ”Superlit” (2016)
* ”Anyway” (2016)
* ”Jytky” (2016)
* ”Jethro” (2016)
* ”Pelkkii Voittoi” (mukana Mäkki & Kube, 2016)
* ”Uhka Vai Mahdollisuus” (mukana IKE, 2017)
* ”Huomenna” (mukana Elias Gould, 2017)
* ”Lähe Vaan” / ”Laput Silmil” (mukana Matti8, 2017)
* ”Kevät” (mukana Pihlaja, 2018)
*”Ei saada takaisin meit” (2019)
*”Turta” (2020)
*"Elämä on komediaa" (2020)
*"Ne ei anna mun nukkuu" (mukana Pihlaja, 2020)
*"Mä en oo syntyny eilen" (2021)
*"All about the money" (2021)
*"Nasty" (mukana El Migu ja Danial,2021)
*"Enää" (2021)
*"Levottomat tuulet" (mukana Costee, 2022)
*"Tunteeton" (mukana Tuure Boelius, 2022)
*"Edelleen" (2023)
*"Fy fan" (2023)
*"Karma" (2023)
*"YUP" (2024)
*"*Casablanca" (2024)*

## Musiikkivideot
* ”ONXE” (mukana DJ Kridlokk, 2014)
* ”HYI - Remix” (mukana Mäkki, VilleGalle, Tippa-T, Kube, Ruma & Nick-E Maggz, 2014)
* ”Palaa Gilla” (mukana Kevin Tandu & Mäkki, 2014)
* ”Mun Vuoro” (mukana Nick-E Maggz & Tippa-T, 2014)
* ”Flipperi” (mukana Mäkki & Tommy Cash, 2015)
* ”#HASLA” (mukana Ruma, Mäkki & Kube, 2015)
* ”Nuori Pelaaja” (mukana Tippa-T, 2015)
* ”Habiturientti” (2015)
* ”Ei Mikään Vitsi” (2015)
* ”Jäihin” (2015)
* ”Solero” (mukana Kube, 2015)
* ”Atleetti” (2015)
* ”AIJAA” (mukana Nick-E Maggz, 2015)
* ”Synttärit” (2016)
* ”Hengissä” (2016)
* ”Vielki” (2016)
* ”Superlit” (2016)
* ”Anyway” (2016)
* ”Jytky” (2016)
* ”Jethro” (2016)
* ”Huomenna” (mukana Elias Gould, 2017)
* ”Lähe Vaan” (2017)
* ”Vaihtoehtoi” (2017)
* ”Pieni Punainen Kana” (2018)

## Lähteet
II/JR 30 (jatkosota)

**II/JR 30** oli jalkaväkirykmentin 30 II pataljoona jatkosodan aikaan. Pataljoona perustettiin Leppävirralla 19. kesäkuuta 1941, jonka jälkeen se siirtyi 22.–27. kesäkuuta välisenä aikana Kaltimon, Pirttivaaran, Huosivaaran ja Vatulan kautta Tohmajärvelle. 28.–30. kesäkuuta pataljoonalla oli harjoituksia, kunnes se teki 1. heinäkuuta tiedustelutehtävän Wärtsilään. Seuraavana päivänä pataljoona keskitti tykistöään Kaurilan maastoon. Samaan aikaan Kaurikulon, Kaurilan ja Muskon välillä tehtiin lentokonepommituksia.

6. heinäkuuta pataljoona lähetti miehityslinjalle partion ja teki 3 kk-pesäkettä. Seuraavana päivänä 7. heinäkuuta vänrikki Kangasperko kaatui.
Romina Pourmokhtari

**Romina Pourmokhtari** (s. 12. marraskuuta 1995 Sundbyberg) on ruotsalainen liberaali poliitikko. Hän johti Liberaalia nuorisoliittoa vuosina 2019–2022. Syyskuussa 2022 hänet valittiin valtiopäiville ja lokakuussa 2022 hänet nimitettiin Kristerssonin hallitukseen ilmasto- ja ympäristöministeriksi. Hän on Ruotsin historian nuorin ministeri.

## Tausta ja yksityiselämä
Pourmokhtarin isä saapui Ruotsiin Iranista pakolaisena, mikä herätti myöhemmin tyttären kiinnostuksen politiikkaan. Pourmokhtari on opiskellut valtio-oppia Uppsalan yliopistossa.

Ennen politiikkaan lähtemistä Pourmokhtari työskenteli ravintola-alalla sekä poliittisena virkamiehenä. Hän toimi muun muassa Anna Starbrinkin sihteerinä.

Pourmokhtari asuu yksin Sundbybergissä Laban-nimisen koiransa kanssa. Vuonna 2022 hän julkaisi kirjan nimeltä *Chicken nuggets på krita.*

## Poliittinen ura
Pourmokhtari liittyi Liberaalien nuorisojärjestöön, Liberala ungdomsförbundet (LUF), vuonna 2013. Vuonna 2019 hänet valittiin järjestön puheenjohtajaksi. Hän ilmoitti jättävänsä puheenjohtajan paikkansa marraskuussa 2022.

Tammikuussa 2022 *[[Expressen]]* listasi Ruotsin vaikutusvaltaisimmat alle 30-vuotiaat poliitikot, jolloin Pourmokhtari sijoittui ensimmäiseksi.

## Lähteet

## Aiheesta muualla

* ''Romina Pourmokhtari'' Ruotsin valtiopäivien verkkosivuilla
Satanic Tyrant Werewolf

**Satanic Tyrant Werewolf** (oikea nimi Lauri Penttilä) on suomalainen black metal -artisti. Werewolf on yhden hengen black metal -yhtye Satanic Warmasterin ainoa jäsen. Hän on myös toiminut black metal -yhtye Hornan laulajana vuosina 1996–2001.
Mummokulta

**Mummokulta** on Marko Tapion satiirinen rikosromaani vuodelta 1969.

## Juoni

Romaanin tapahtumat sijoittuvat Jyväskylään ja sen lähialueille. Teoksen päähenkilö on Helsingissä asuva, kaksikymppinen lääketieteen lisensiaatti, joka työskentelee patologina ja selvittää rikostapausta rikospoliisin apuna.

Nuori jyväskyläläinen tyttö vahtii isoäitiään, joka tulee tämän mukana teinihippoihin. Mummo kokee luonnollisen kuoleman kotibileissä. Nuoret päättävät siirtää mummon takaisin tytön asuntoon. He käärivät ruumiin mattoon ja siirtävät sen auton kattotelineessä tytön kotitalolle. Auto ja mummo kuitenkin varastetaan, mistä käynnistyy takaa-ajo, jonka aikana murhataan kaksi nuorta naista ja kolme miestä hukkuu.

Helsinkiläinen patologi on lähdössä Lapin-lomalle ja hänet määrätään menomatkalla suorittamaan vanhukselle ruumiinavaus. Jyväskylässä hänelle selviää, että mummo on kadonnut. Mies alkaa avustaa rikospoliisia tapauksen selvittämisessä. Hän on aiemmin työskennellyt Keski-Suomen Iltalehden toimittajana ja käy tutkinnan aikana vuotamassa tietoja tapauksesta vanhalle työnantajalleen. Patologin matkansa varrella kohtaamat sattumukset alkavat yhdistyä hänen mielessään juttuun ja johtavat lopulta sen ratkeamiseen.

Romaanin kirjoittamisen aikaan kirjailija Marko Tapio oli jo pahasti alkoholisoitunut, mikä välittyy teoksen lukuisista juopottelukohtauksista. 

## Lähteet

### Viitteet
@tak

**@tak** (Atak, A-Tak) oli 1990-luvun lopulla toiminut suomalainen eurodance-yhtye. 

Sen jäsenet olivat Alexius Pohjolainen, Heidi Loren, Heini Balk ja Kay Borgström. Yhtye teki muun muassa kappaleet *Love on the Moon* ja *Pizza boy*. @takin levy-yhtiö oli Sony Music, Dance Pool. 

@tak oli Emma-ehdokkaana 1997 Vuoden tulokas-sarjassa.  

## Singlet

* I Want You ‎
* Love In The Moon
* Don't You Break My Heart  
* Anything (Just 4U)
* Joy!
* Let Me Be Free
* Pizza Boy

## Albumit

* **@**tak 1997
* Joy 1998

## Lähteet
Poul Dalsager

**Poul Christian Dalsager** (5. maaliskuuta 1929 Hirtshals – 2. toukokuuta 2001) oli tanskalainen sosiaalidemokraattinen poliitikko. Hän istui kansankäräjillä vuosina 1964–1981 ja toimi Tanskan kalastusministerinä 1975–1977 ja 1979–1981 sekä maatalousministerinä 1975–1978 ja 1979–1981. Vuosina 1981–1985 hän oli Euroopan maatalouskomissaari ja vuosina 1990–1995 Hjørringin pormestari. Lisäksi hän oli Euroopan parlamentin jäsen 1973–1974.
## Lähteet

## Aiheesta muualla
* ''Poul Dalsager'' Tanskan kansankäräjien verkkosivuilla
Julie Vinter Hansen

**Julie Marie Vinter Hansen** (20.&nbsp;heinäkuuta 1890 Kööpenhamina, Tanska – 27.&nbsp;heinäkuuta 1960 Mürren, Sveitsi) oli tanskalainen tähtitieteilijä.

Vinter Hansen oli ensimmäinen nainen, joka suoritti Kööpenhaminan yliopistossa tähtitieteen alan tutkinnon. Hän valmistui maisteriksi vuonna 1917, mutta aloitti työskentelyn yliopistolle kuuluvassa Østervoldin observatoriossa jo opiskeluaikanaan. Kun laki 1920-luvun alussa salli naisten pääsyn joihinkin julkisiin virkoihin, Vinter Hansenista tuli yliopiston ensimmäinen naispuolinen viranhaltija.

Tutkijana Vinter Hansen keskittyi perinteiseen tähtitieteeseen eli havainnoimaan asteroideja ja komeettoja sekä laskemaan niiden ratatietoja. Hänet tunnettiin äärimmäisen huolellisista ja miltei virheettömistä laskelmistaan. Hän pystyi määrittämään esimerkiksi Comas Solà -pyrstötähden tarkan kiertoradan vuosikymmeniksi eteenpäin. Vinter Hansen oli lisäksi ahkera kirjoittaja, joka uransa aikana toimitti muun muassa *Nordisk Astronomisk Tidsskrift* -aikakauslehteä ja Kansainvälisen tähtitieteen unionin *Circulars*-uutiskirjettä. Hän oli mukana myös tähtiyhdistys Astronomisk Selskabin ja naisasiajärjestö Danske Kvinders Nationalrådin (nyk. Kvinderådet) toiminnassa.

Vinter Hansen kuoli 70-vuotiaana sydänkohtaukseen ollessaan lomamatkalla Sveitsissä. Hän oli juuri jäämässä työstään eläkkeelle. Hänen hautajaispäivänsä olisi ollut hänen virallinen eläköitymispäivänsä. Koska Vinter Hansen oli perheetön, hän testamenttasi omaisuutensa jaettavaksi matka-apurahoina opiskelijoille.

Pikkuplaneetta 1544 Vinterhansenia on nimetty hänen mukaansa.

## Lähteet
Sigge Bergman

**Sigfrid "Sigge" Wilhelm Bergman** (31. heinäkuuta 1905 Luulaja – 6. tammikuuta 2001 Rättvik) oli ruotsalainen urheilujohtaja, joka teki pitkän uran erityisesti hiihtourheilun parissa toimiessaan Ruotsin hiihtoliiton puheenjohtajana ja pääsihteerinä sekä Kansainvälisen hiihtoliiton (FIS) pääsihteerinä ja pitkäaikaisena Teknisen komitean puheenjohtajana.

Suoritettuaan vuonna 1928 urheilujohtajatutkinnon Sigge Bergman toimi muutaman vuoden opettajana. Hän oli yhdessä Olle Rimforsin kanssa tuomassa 1930-luvulla slalomurheilua ruotsalaisille, jota varten hän oleskeli kausina 1935–1936 alppialueella. Hän oli 1930-luvun puolivälissä Ruotsin ensimmäinen laskettelutähti. Hän osallistui jo vuonna 1934 Sveitsin Sankt Moritzissa pidettyihin alppihiihdon MM-kisoihin sijoituksen ollessa pujottelussa 29. Bergman julistettiin vuonna 1935 ammattilaiseksi, joten hän ei voinut edustaa maataan vuoden 1936 talviolympialaisissa toimittuaan palkallisena hiihdonopettajana.

Urheilu-uransa jälkeen hänet valittiin vuonna 1939 Ruotsin hiihtoliiton sihteeriksi ja sen jälkeen liiton puheenjohtajaksi vuosiksi 1952–1961. Sen jälkeen hän toimi vielä vuodet 1961–1976 uudelleen liiton pääsihteerinä. Hän johti vuonna 1954 alppihiihdon Åressa käytyjä MM-kisoja ja hiihdon Falunissa käytyjä MM-kisoja. Sen jälkeen hän toimi vuoden 1958 yleisurheilun Tukholmassa käytyjen EM-kisojen pääsihteerinä. Hän toimi myös Kansainvälisessä hiihtoliitossa. Aluksi hän toimi vuosina 1939–1946 alppihiihtokomitean jäsenenä, 1946–1961 Teknisen komitean puheenjohtajana, 1961–1979 liiton pääsihteerinä. Hän toimi tällöin läheisessä yhteistyössä liiton puheenjohtajan, sveitsiläisen Marc Hodlerin kanssa. 

Sigge Bergman oli näkyvä hahmo Ruotsin olympialaistoiminnassa. Hän oli mukana lehtimiehenä, teknisenä virkailijana tai urheilujohtajana 24 olympiakisoissa vuosina 1936–1994. Hän toimi Ruotsin urheilun valtakunnanliiton hallituksen jäsenenä vuosina 1956–1973. Lähes samanaikaisesti hän toimi vuosina 1953–1976 Ruotsin kansallisen olympiakomitean hallituksen jäsenenä sekä vuosien 1972 ja 1976 kesäkisoissa Ruotsin joukkueen johtajana. Bergman tuli tunnetuksi Kansainvälisen olympiakomitean (KOK) puheenjohtajan Avery Brundagen ylläpitämän tiukan olympialaisten amatööriystulkinnan vastustajana. 

Tunnustuksena pitkäaikaisesta ja aktiivisesta toiminnasta hiihtourheilun hyväksi hänet nimitettiin Kansainvälisen hiihtoliiton ja Sveitsin hiihtoliiton kunniajäseneksi. Vuonna 1997 hänelle myönnettiin Olympic Order vuonna 1980 pronssisena ja vuonna 1997 hopeisena.

## Lähteet
Die Glocke -salaliittoteoria

**Die Glocke** () on salaliittoteoria, jonka mukaan kansallissosialistisen Saksan hallinto kehitteli aikakonetta, joka olisi pystynyt myös kumoamaan painovoiman.

Väitteiden mukaan aikakone olisi ollut 3,7 metriä korkea ja läpimitaltaan 2,7 metriä. Siinä olisi ollut kaksi vastakkaisiin suuntiin pyörivää sylinteriä ja itse laitteessa radioaktiivista ainetta. Väitetään, että ne teknikot ja tutkijat, jotka eivät kuolleet laitteen säteilyyn, olisi toisen maailmansodan lopussa surmattu ja laite viety piiloon salaiseen paikkaan. Vangittu SS-upseeri Hans Kammler olisi tarinoiden mukaan kertonut asiasta yhdysvaltalaisille viranomaisille vastikkeeksi vapautumisestaan. Aikakoneteoriat lienevät saaneet lisäaineistoa siitä, että Kammler työskenteli V2-ohjusten parissa ja julistettiin myöhemmin kadonneeksi.

Teoria tuli esille 2000-luvun alussa, kun puolalainen journalisti Igor Witkowski väitti, että puolalainen upseeri oli kolme vuotta aikaisemmin näyttänyt hänelle dokumentteja, joiden mukaan saksalaiset olisivat rakentaneet toisen maailmansodan aikana aikakoneen. Dokumentteja ei ollut saanut tietenkään ottaa tarkemman tarkastelun kohteeksi eikä niitä saanut kopioida. Uusien salaliittoteorioiden mukaan aikakone sijaitsee natsien kultajunassa, joka on hautautuneena maan alle jossain Puolan alueella. Yhdysvaltalainen ufotutkija Nick Cook väittää, että laite on yhdessä muiden saksalaisten huippusalaisten laitteiden kanssa Antarktiksella salaisessa tukikohdassa, jonne olisi menty sukellusveneellä.

## Lähteet
Rani Khedira

**Rani Khedira** (s. 27. tammikuuta 1994 Stuttgart) on saksalainen jalkapalloilija, pelipaikaltaan puolustava keskikenttäpelaaja. Hän on pituudeltaan 189-senttimetrinen. Hän on edustanut Saksan Bundesliigassa Stuttgartia, Leipzigia, Augsburgia ja kesästä 2021 alkaen Union Berliniä.

Khedira pelasi Bundesliigassa ensimmäisen ottelunsa Stuttgartin joukkueessa syyskuussa 2013. Kesällä 2014 hän siirtyi tuolloin vielä 2. Bundesliigassa pelanneeseen Leipzigiin. Kesällä 2017 hän siirtyi Augsburgiin ja neljä vuotta myöhemmin Union Berliniin. Hän on vuodenvaihteeseen 2023–2024 mennessä pelannut 208 pääsarjaottelua ja tehnyt niissä kahdeksan maalia, joista neljä kaudella 2018–2019. Hän on pelannut Union Berlinissä neljä ottelua Mestarien liigassa, kymmenen Eurooppa-liigassa ja kuusi ottelua Konferenssiliigassa.

Khedira pelasi yhteensä 13 ottelua Saksan alle 15-, alle 16-, alle 17- ja alle 19-vuotiaiden maajoukkueissa. Hän pelasi viisi ottelua alle 17-vuotiaiden maailmanmestaruuskilpailuissa 2011 Saksan saavuttaessa pronssia mutta avauskokoonpanossa vain pronssiottelussa Brasiliaa vastaan.

Rani Khediran veljistä Sami Khedira on jalkapallon maailmanmestari ja Denny Khedira toimii pelaaja-agenttina. Heidän isänsä on alkujaan tunisialainen.

## Lähteet
Gunnar Eriksson (kauppaneuvos)

**Georg Gunnar Eriksson** (5. kesäkuuta 1906 Maarianhamina – 8. huhtikuuta 1974 Maarianhamina) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Erikssonin vanhemmat olivat kauppias Mathias Eriksson ja Mathilda Eriksson. Gunnar Eriksson oli isänsä perustaman kauppaliike Mathias Erikssonin, vuodesta1929 Mathias Eriksson & Co ja vuodesta 1939 Ab Mathias Eriksson, toimitusjohtaja vuodesta 1927 ja yhtiön osakas sekä Oy Visko Ab:n osakas ja toimitusjohtaja vuodesta 1953. Hänellä oli myös useita luottamustehtäviä. Kauppaneuvoksen arvonimen 1967 saanut Eriksson aloitti Suomessa kokonaan uuden toimialan, ryhtymällä ensin tuomaan maahan ja sitten valmistamaan sellofaanista tehtyjä keinotekoisia makkarankuoria. Tässä häntä auttoivat Ahvenanmaan maakunnan johtavan elintarvikealan kauppaketjun omistajuus ja sen jo harjoittama tuonti- ja vientitoiminta. Tuotuaan aluksi Ruotsista sellofaanikeinosuolta makkaran ja lihatuotteiden pakkaamiseen Eriksson perusti kumppaneiden kanssa sitä varten Visko-yrityksen, jonka toimitusjohtajaksi hänet nimitettiin. Tehdasta varten hankittiin ja osin kehitettiin itse koneet sen aloittaessa toimintansa Hangossa1953. Tehdas oli lajissaan ensimmäinen tuontia korvaava laitos Suomessa. Vuonna 1962 tuotantoon tulleesta kuitupaperisesta kuoresta tuli Viskon päätuote, jota vietiin ympäri maailmaa. Sittemmin keinosuolten teossa siirryttiin myös muovin käyttöön.

## Lähteet
Telóni

**Telóni** () eli **Megalonísi Gavvathá** (Μεγαλονήσι Γαββαθά) eli **Kataváthra** (Καταβάθρα) on pieni Kreikan saari, joka sijaitsee Lesboksen saaren luoteisrannikon edustalla Gavvatháksen kylän edustalla. Saaren pinta-ala on noin 0,013 neliökilometriä ja se on asumaton (vuonna 2011). Hallinnollisesti Telóni kuuluu Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Se on osa Ántissan kyläyhdyskuntaa. Saaren suurin korkeus on noin 15 metriä merenpinnasta laskettuna.

## Lähteet
Tetartonísi

**Tetartonísi** () on pieni Kreikan saari, joka kuuluu Kykladien saariryhmään ja sijaitsee Pároksen saaren pohjoisrannikolla. Saaren pinta-ala on noin 0,007 neliökilometriä ja se on asumaton (vuonna 2011). Hallinnollisesti Tetartonísi kuuluu Pároksen kuntaan, Pároksen alueyksikköön ja Etelä-Egean saarten alueeseen. Tetartonísin pohjoispuolella sijaitsee Mavronísin saari.

## Lähteet
Tigáni (Límnos)

**Tigáni** () on pieni Kreikan saari, joka kuuluu Pohjoisen Egean saariin ja sijaitsee Límnoksen saaren lounaiskärjen edustalla. Saaren pinta-ala on 0,04 neliökilometriä ja se on asumaton. Hallinnollisesti Tigáni kuuluu Límnoksen kuntaan, Límnoksen alueyksikköön ja Pohjois-Egean saarten alueeseen.

## Lähteet
Sheraldo Becker

**Sheraldo Becker** (s. 9. helmikuuta 1995 Amsterdam, Alankomaat) on surinamelais-alankomaalainen jalkapalloilija, pelipaikaltaan hyökkääjä. Hän on pituudeltaan 180-senttimetrinen. Hän edustaa Espanjan La Ligassa pelaavaa Real Sociedadia. Hän edusti kesästä 2019 tammikuuhun 2024 Saksan Bundesliigassa pelaavaa Union Berliniä.

Becker pelasi Alankomaissa Ajaxin junioreissa mutta siirtyi vuoden 2015 tammikuussa 1,5 vuodeksi lainalle PEC Zwolleen, jossa hän pelasi ensimmäisen Eredivisie-ottelunsa tammikuun puolivälissä ja teki ensimmäisen pääsarjamaalinsa Dordrechtia vastaan helmikuun alussa. Kaudet 2016–2019 hän edusti Eredivisiessa ADO Den Haagia. Kesällä 2019 Becker siirtyi saksalaisseura Union Berliniin. Ensimmäisellä bundesliigakaudellaan hän pelasi 13 ottelua. Toisella kaudellaan hän pelasi 18 bundesliigaottelua ja teki niissä kolme maalia mutta oli tammikuun lopulta lähtien yli kolme kuukautta poissa kentiltä nilkkavammojen vuoksi. Kaudella 2021–2022 hän pelasi 28 bundesliigaottelua ja teki niissä neljä maalia. Kaudella 2022–2023 hän teki seitsemässä ensimmäisessä ottelussaan kuusi maalia, muun muassa kaksi maalia Schalkea ja yhden seuraavassa, tasapeliin 1–1 päättyneessä ottelussa hallitsevaa mestaria Bayern Müncheniä vastaan. Kauden 34 liigaottelussa hän teki kaikkiaan 11 maalia. Kaudella 2023–2024 hän pelasi 11 bundesliigaottelua ilman maaleja. Mestarien liigassa hän on pelannut viisi ottelua ja tehnyt kaksi maalia. Eurooppa-liigan kymmenessä ottelussa hän on tehnyt yhden maalin. Konferenssiliigassa hän on pelannut kuusi ottelua.

Becker pelasi yhteensä 11 ottelua Alankomaiden alle 16-, alle 17-, alle 18-, alle 19- ja alle 20-vuotiaiden maajoukkueissa. Aikuisten maaotteluissa hän on edustanut Surinamea kesäkuusta 2021 lähtien. Hän teki kaksi maalia ensimmäisessä maaottelussaan Bermudaa vastaan. Heinäkuussa 2021 hän pelasi kolme ottelua CONCACAF Gold Cupissa. Vuoden 2023 loppuun mennessä hän on pelannut yhdeksän A-maaottelua.

## Lähteet
Ensio Hukkataival

**Kurt Ensio Napoleon Hukkataival**, vuoteen 1935 **Helin** (26. marraskuuta 1913 Viipuri – 6. marraskuuta 2000 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.

Hukkataipaleen vanhemmat olivat insinööri Wladislaw Willga ja luontaishoitaja Maria Henriikka Helin ja puolisot 1939–1949 Martta Inkeri Hyttinen ja vuodesta 1950 Toini Annikki Idman. Hukkataival kävi kansakoulun ja perehtyi saamansa stipendin turvin ulkomainontaan Euroopassa 1958. Hän teki myös opintomatkat Yhdysvaltoihin ja Kanadaan. Hukkataival toimi eri tehtävissä lehti- ja liikealalla, oli Sähkö Oy Siemensin konttoristi 1943–1944. *[[Suomen Sotilas]]* -lehden konttoripäällikkö 1943–1945 ja Oy Suomen Ulkomainonta Ab:n, sittemmin Oy Ulkomainos Ab, perustaja 1946, apulaisjohtaja 1946–1948, toimitusjohtaja 1948–1970 ja johtokunnan puheenjohtaja 1956–1984.  Häntä voidaan pitää ulkomainonnan uranuurtajana Suomessa. Hukkataipaleella oli myös useita liike-elämän, maanpuolustuksen, seurakunnallisia ja muita luottamustehtäviä, kuten SOS-Lapsikylä -yhdistyksen puheenjohtajuus vuodesta 1962. Talvisodassa vaikeasti haavoittunut ja sotainvalidiksi jäänyt Hukkataival oli sotilasarvoltaan reservin vääpeli. Hän sai kauppaneuvoksen arvonimen 1967, ensimmäisenä henkilönä mainosalalla. Hukkataipaleen Ulkomainos-yritys sai vuoden yrittäjäpalkinnon 1971, sekin ensimmäinen alallaan.

## Lähteet
Tomaronísia

**Tomaronísia** () eli **Tomária** (Τομάρια) eli **Tokmákia** (Τοκμάκια) on pieni Kreikan saariryhmä, joka kuuluu Pohjoisen Egean saariin ja sijaitsee Lesboksen saaren itäpuolella sen ja Turkin rannikon välissä. Saaret ovat asumattomia (2021). Hallinnollisesti Tomaronísian saaret kuuluvat Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Ne ovat osa Mantamádoksen kyläyhdyskuntaa.

Saaret ovat yhdessä eräiden muiden Lesboksen rannikon kalliosaarten kanssa osa Natura-aluetta ”Lesboksen saaret” (GR4110009).

## Saaret
Saariryhmän saaret ovat:

## Lähteet
Toúrlos (Antíparos)

**Toúrlos** () eli **Toúrna** (Τούρνα) on pieni Kreikan saari, joka kuuluu Kykladien saariryhmään ja sijaitsee Antíparoksen saaren itäpuolella sen ja Pároksen saaren välissä. Saaren pinta-ala on noin 0,032 neliökilometriä ja se on asumaton (vuonna 2011). Hallinnollisesti Toúrlos kuuluu Antíparoksen kuntaan, Pároksen alueyksikköön ja Etelä-Egean saarten alueeseen.

## Lähteet
Villepreux

**Villepreux** on kunta Ranskassa Yvelinesin departementissa Île-de-Francen alueella. Se sijaitsee noin 30 km Pariisista länteen.

Villepreux on yksi Pariisin seudun vanhimmista kylistä. Ensimmäinen kirjallinen maininta siitä löytyy vuodelta 856. *Château de Villepreux* on rakennettu vuonna 1598. Sen rakennuttivat veljekset Thomas ja Alexandre Francini, jotka olivat kuninkaiden suihkulähdeinsinöörejä. Vuodesta 1661 lähtien he omistautuivat rakentamaan Versailles’n palatsin vesielementtejä. Versailles’n palatsi sijaitsee vain noin kymmenen kilometrin päässä linnasta. Linna on ollut historiallinen monumentti vuodesta 1970 lähtien. 

## Lähteet

## Aiheesta muualla
Toúrlos

**Toúrlos** () voi viitata seuraaviin paikkoihin Kreikassa:

* Toúrlos, kylä Mýkonoksen saarella Etelä-Egean saarten alueella
* Toúrlos eli Toúrna, saari Kykladien saariryhmässä lähellä Antíparosta
* Toúrlos eli eli Tourlítes Megáli, saari Kykladien saariryhmässä lähellä Párosta
Tigáni

**Tigáni** () voi viitata seuraaviin paikkoihin Kreikassa:

* Tigáni, saari Dodekanesian saariryhmässä lähellä Astypálaiaa
* Tigáni, saari Kykladien saariryhmässä Pároksen ja Antíparoksen välissä
* Tigáni, saari Pohjoisen Egean saarten saariryhmässä lähellä Límnosta
* Tigáni, Pythagóreion kylän nimi Sámoksella vuoteen 1955 saakka
Yleismaantiede oppikouluja varten

**Yleismaantiede oppikouluja varten** on Iivari Leiviskän kirjoittama maantieteen oppikirja oppikouluille. Kirjan oli kustantanut WSOY. Teoksen ensimmäinen painos ilmestyi vuonna 1950 ja viimeinen 1965. Kaikkiaan teoksesta otettiin kahdeksantoista painosta. Kirja oli Kouluhallituksen hyväksymä ja sisälsi oppikoulujen opetussuunnitelmiin kuuluvan materiaalin. Teos jakaantui neljään päälukuun, jotka olivat Fyysinen maantiede, Eliömaantiede, Matemaattinen maantiede ja Ihmismaantiede. 

## Fyysinen maantiede
Kirja ei vielä tuntenut mannerliikuntoja eli mantereitten liikkumista laattatektoniikan pohjalta. Se kertoi muista  maanpinnan muotoja synnyttävistä voimista. Saksalainen Alfred Wegener oli esittänyt jo vuonna 1912 mannerliikuntoteoriansa, mutta se hyväksyttiin yleisesti vasta 1970-luvulla. 

## Ihmismaantiede
Luku ihmismaantieteestä sisältää paljon sellaista aineistoa, joka on poistunut nykyisistä maantieteen oppikirjoista. 

Luvussa kerrottiin, että yksimielistä rotujakoa ei ole olemassa; toiset jakavat ihmiskunnan viiteen, toiset kolmeen ja jotkut kahdeksaan tai jopa kymmeneen rotuun. Tunnetuin vanha jako oli jako valkoiseen eli kaukasialaiseen rotuun, keltaiseen eli mongolirotuun, punaiseen eli intiaanirotuun, ruskeaan eli malaijirotuun ja mustaan eli neekerirotuun. Uusin jaotus perustui kolmeen rotuun: valkoiset, keltaiset ja mustat. 

Kirjassa katsottiin, että ympäröivä luonto vaikutti eri rotujen luonteenpiirteisiin. Kuuman vyöhykkeen sademetsissä "hitaus ja huolettomuus ovat asukasten ominaisuuksia. Mieli on ailahtelevaa; se vaihtuu äkkiä synkästä alakuloisuudesta mitä vallattomimpaan iloisuuteen". Arojen kansat "ovat rohkeita, lujatahtoisia, itseensä luottavia, ylpeitä, vapautta rakastavia ja vieraanvaraisia, mutta samalla haluttomia kestävään työhön". Välimerenmaissa "kirkas aurinkoinen ilmasto kuvastuu myös ihmisten luonteessa. Asukkaat ovat iloisia ja huolettomia ja eroavat tässä suhteessa vakavista pohjoismaalaisista."

Kirjan mukaan rotujen ja kansojen luontaisilla taipumuksilla sekä uskonnolla on aina ollut suuri merkitys taloudellisten olojen kehitykselle. Eri roduista Australian alkuasukkailla oli vähiten taipumusta taloudellisen toimintansa kehittämiseen. Neekerit olivat "taitavia käsityöntekijöitä -- mutta töiden suunnittelijoiksi ei heillä ole näyttänyt olevan tarvittavia ominaisuuksia." 

Islam "on ollut ilmeisenä esteenä taloudelliselle yritteliäisyydelle. Usko sallimukseen vaikuttaa lamauttavasti, pitkät paastot ovat haitallisia uutteralle työskentelylle" ja erinäiset säädökset ovat ehkäisseet elinkeinojen harjoittamista. 

## Lähteet
Tragoúsa

**Tragoúsa** (, myös *Tragoússa*, Τραγούσσα) eli **Atrákoussa** (Ατράκουσσα) on pieni Kreikan saari, joka kuuluu Dodekanesian saariryhmään ja sijaitsee Chálkin ja Ródoksen välissä, etelään Alimiásta. Saaren pinta-ala on 0,268 neliökilometriä ja se on asumaton (vuonna 2011). Hallinnollisesti Tragoúsa kuuluu Chálkin kuntaan, Ródoksen alueyksikköön ja Etelä-Egean saarten alueeseen. Saari on yhdessä muiden lähisaarten kanssa osa lintudirektiivin mukaista Natura 2000 -aluetta.

## Lähteet
Tría Adélfia

**Tría Adélfia** () eli **Tría Adérfia** (Τρία Αδέρφια) eli **Adélfia** (Αδέλφια) on kolmen pienen Kreikan saaren ryhmä, joka kuuluu Kykladien saariryhmään ja sijaitsee Folégandroksen saaren itäpuolella sen ja Kardiótissan saaren välissä. Suomeksi saariryhmän nimi on ”Kolme veljestä”. Lounaisemman pääsaaren pinta-ala on noin 0,041 neliökilometriä ja koillisemman pääsaaren pinta-ala noin 0,027 neliökilometriä. Kolmannen, paljon pienemmän pohjoisimman saaren pinta-ala on noin 0,0008 neliökilometriä. Saaret ovat asumattomia (vuonna 2011). Hallinnollisesti Tría Adélfian saaret kuuluvat Folégandroksen kuntaan, Thíran alueyksikköön ja Etelä-Egean saarten alueeseen.

## Lähteet
Creed III

**Creed III** on vuonna 2023 ensi-iltansa saanut yhdysvaltalainen urheiludraamaelokuva, jonka on ohjannut Michael B. Jordan. Jordan palaa samalla myös pääosaan esittämään Adonis Johnson Creediä, Apollo Creedin poikaa. Elokuvassa näyttelevät myös Tessa Thompson, Jonathan Majors, Wood Harris, Florian Munteanu ja Phylicia Rashād. Elokuva on ''Rocky''-elokuvasarjan yhdeksäs elokuva, ja samalla jatko-osa elokuville ** (2015) ja *[[Creed II]]* (2018). Se on myös elokuvasarjan ensimmäinen elokuva, jossa Sylvester Stallone ei palaa Rocky Balboan rooliin. Elokuva ilmestyi elokuvateattereihin Yhdysvalloissa ja Suomessa 3. maaliskuuta 2023.

## Näyttelijät

## Lähteet

## Aiheesta muualla
*
Lauri Sarkia

**Lauri Armas Sarkia**, aiemmin **Saxell** (15. syyskuuta 1905 Helsinki – 11. toukokuuta 1995) oli suomalainen sotilas, yrittäjä ja järjestö- ja yritysjohtaja, joka sai kauppaneuvoksen arvonimen.

Sarkian vanhemmat olivat varastonhoitaja Karl Viktor Saxell ja Adèle Elisabet Nylund ja ensimmäinen puoliso vuodesta 1937 näyttelijä Senja Lehti ja toinen puoliso Kaarina Margareta Närvä. Sarkia kävi seitsemän luokkaa Helsingin suomalaista lyseota 1916–1924 ja Kadettikoulun 1925–1927. Hän suoritti sotilashallinnollisen esiupseerikurssin loppututkinnon 1935, valtiovarainministeriön virastovaltuutetun rationalisointikurssin 1945–1946 ja kisällintutkinnon 1947.

Sarkia oli vänrikkinä Suomen valkoisen kaartin aliupseerikoulun opetusupseeri 1927 ja kaartin adjutantti 1928–1930 ja esikuntatoimistoupseeri 1931–1935. Luutnantiksi hän yleni 1929 ja kapteeniksi 1936. Sarkia oli Turun eteläisen sotilaspiirin huoltopäällikkö 1936–1937, 4. Divisioonan esikunnan toimisto 4:ssä 1939, Ryhmä Hanellin huoltopäällikkö 1940, 11. Divisioonan apulaishuoltopäällikkö 1941, päämajan linnoitusosaston huoltojaoston päällikkö 1942–1944, Helsingin sotilaspiirin huoltopäällikkö 1938–1945 ja Jalkaväkirykmentti 5:n huoltopäällikkö 1945–1946. Majuriksi Sarkia ylennettiin 1941.

Sarkia oli Hotelli Helsinki Oy:n osakas, toimitusjohtaja ja johtokunnan varapuheenjohtaja 1946–1971. Tilanomistaja Pälkäneellä Sarkia oli vuodesta 1956.

Sarkialla oli useita luottamustehtäviä, kuten Suomen Hotelliyhdistyksen puheenjohtajuus 1947–1983 ja Suomen hotelli- ja ravintolaliiton hallituksen jäsenyys vuodesta 1947 ja puheenjohtajuus vuodesta 1966. Sarkia oli myös muun muassa Hotelli- ja ravintolatyönantajain liiton perustajajäsen ja liiton varapuheenjohtaja vuodesta 1960 ja Pohjoismaisen hotelli- ja ravintolaliiton presidentti 1965–1966 ja 1970–1971. Kauppaneuvoksen arvonimen hän sai 1967.

## Lähteet
Janik Haberer

**Janik Haberer** (s. 2. huhtikuuta 1994 Wangen im Allgäu) on saksalainen jalkapalloilija, pelipaikaltaan keskikenttäpelaaja. Hän on pituudeltaan 186-senttimetrinen. Hän edusti  Bundesliigassa Freiburgia kausina 2016–2022 ja siirtyi kesällä 2022 Union Berliniin.

Haberer siirtyi Unterhachingista bundesliigaseura Hoffenheimiin kesällä 2014 mutta ei päässyt pelaamaan uuden seuransa edustusjoukkueessa. Kauden 2015–2016 hän pelasi lainalla 2. Bundesliigassa Bochumin joukkueessa ja siirtyi kesällä 2016 Freiburgiin. Hän pelasi kuuden kauden aikana Freiburgissa 158 bundesliigaottelua ja teki niissä 12 maalia. Kaudella 2022–2023 hän sivusi jo kahdeksannessa ottelussaan lokakuun puolivälissä yhden kauden maaliennätystään kolmea maalia, kun hän teki kaksi maalia Borussia Dortmundia vastaan Union Berlinin voittaessa kotiottelunsa maalein 2–0. Kauden 32 liigaottelussa hän teki lopulta viisi maalia. Eurooppa-liigassa hän pelasi yhdeksän ottelua. Kaudella 2023–2024 hän on vuodenvaihteeseen mennessä pelannut ilman maaleja 12 ottelua Bundesliigassa ja viisi ottelua Mestarien liigassa.

Haberer pelasi Saksan alle 19-, alle 20- ja alle 21-vuotiaiden maajoukkueissa. Hän pelasi kolme ottelua, muun muassa välierän ja loppuottelun, alle 21-vuotiaiden Euroopan-mestaruuskilpailuissa 2017, kun Saksa voitti mestaruuden.

## Lähteet
Kalevi Kanto

**Kalevi Kanto** (s. 25. helmikuuta 1947) on suomalainen entinen nyrkkeilijä.  Kanto kilpaili EM-kilpailussa 1967  Roomassa raskaassa keskisarjassa 81kg. Kanto on moninkertainen Suomenmestari. Kanto edusti Helsingin Jyryä ja myöhemmin Tapanilan Erää.

## Lähteet
Tepsan työväentalo

**Tepsan työväentalo** sijaitsee Kittilässä  Tepsan kylässä. Kylä sijaitsee lähellä Sodankylän rajaa.  Talon omistaa Tepsan Demokraattiset Nuoret ry.

## Rakennus
Tepsan Työväentalo rakennettiin vuonna 1949. Talo on yksikerroksinen puurunkoinen, harjakattoinen ja lautaverhoiltu. Vuonna 1965 taloa laajennettiin rakentamalla kahvilaosa, ja vuonna 1980 laajennettiin salia ja vuonna 1984 talo sähköistettiin. Talossa on sali, orkesterikoroke ja kahvila. Huoneistoala on 160 m², sali 100 m² ja tontin pinta-ala 2&nbsp;500 m². Lämmityksenä on sekä puu- että sähkölämmitys ja kahvilassa kattosäteilijät.

## Talon käyttö
Talo on ympärivuotisessa käytössä. Siellä järjestetään tansseja ja juhlatilaisuuksia.

## Lähteet

## Aiheesta muualla
* Tepsan kylä
Käkönen

**Käkönen** on muun muassa seuraavien suomalaisten henkilöiden sukunimi:

* Johanna Käkönen (s. 1992), pesäpalloilija
* Jyrki Käkönen (s. 1943), rauhan- ja konfliktintutkija
* U. A. Käkönen (1906–1975), yleisesikuntaeversti
* Yrjö Käkönen (1918–1983), nuortenkirjailija
Adrien van Beveren

**Adrien van Beveren** (s. 4. tammikuuta 1991 Hazebrouck) on ranskalainen erämaa- ja endurokuljettaja. Hän on kolminkertainen Ranskan rantaenduron mestari (2010, 2014 ja 2015). Dakar-rallissa van Beveren on ajanut parhaimmillaan kahdesti neljänneksi vuosina 2017 ja 2022. Hän ajoi Dakar-rallissa Yamahalla vuosina 2016–2022, jonka jälkeen van Beveren siirtyi Hondalle.

## Erämaaralli
Van Beveren ajoi ensimmäisen kerran Dakar-rallissa 2016 Yamahan juniori tallissa. Hän sijoittui kilpailussa kuudenneksi. Van Beveren ajoi sen jälkeen kolmanneksi Merzouga rallissa ja seitsemänneksi Sardinian rallissa.

### Yamaha (2017–2022)
Hän siirtyi vuonna 2017 Yamahan tehdastalliin ja ajoi tammikuussa Dakar-rallissa neljänneksi voittaen yhden erikoiskokeen. Kauden loput rallit menivät vaihtelevalla menestyksellä. Hän ajoi Atacama-rallissa kahdeksanneksi ja Desafio Ruta 40 rallissa sijalle 19, kun taas Baja Inka rallissa van Beveren ajoi toiseksi. Oilibya Marokon-rallissa hän ajoi sijalle 18.

Vuoden 2018 Dakar-ralli alkoi van Beverenillä hyvin voitettuaan yhden erikoiskokeen ja johdettua rallia aina kymmenenteen erikoiskokeeseen saakka. Hän kuitenkin kärsi ulosajosta kolme kilometriä ennen kymmenennen erikoiskokeen päättymistä ja joutui keskeyttämään rallin. Van Beveren ajoi tämän jälkeen muissa ralleissa kahdeksanneksi Atacama-rallissa, viidenneksi Desafio Inka -rallissa ja kuudenneksi Marokon rallissa.

Van Beveren ajoi edelliskauden tapaan 2019 vuoden Dakar-rallin johdossa, mutta joutui keskeyttämään yhdeksännellä erikoiskokeella öljyvuodon vuoksi. Hänet lopulta hylättiin vietyään pyöränsä katsojan lava-auton kyytiin, jotta pääsisi maaliin saakka ja jatkamaan rallia seuraavana päivänä. Tuomaristo katsoi tämän sääntörikkomukseksi ja hylkäsi van Beverenin kilpailusta. Dakarin jälkeen hän ajoi Merzouga-rallin voittoon ja kolmanneksi Silk Way rallissa.

Tammikuussa 2020 Van Beveren keskeytti kolmannen kerran peräkkäin Dakar-rallin. Tällä kertaa hänen kilpailu päättyi kolmannella erikoiskokeella. Hän onnistui ajamaan myöhemmin Andalusian rallissa toiseksi.

Van Beverenin keskeytykset jatkuivat myös 2021 Dakar-rallissa. Sitä vastoin Erämaarallin maailmanmestaruussarjassa hän onnistui saavuttamaan kakkossijan. Hän ajoi ensin kesäkuussa Kazakstanin rallissa kolmanneksi. Heinäkuussa Silk Way rallissa van Beveren ajoi kuudenneksi. Lokakuun Marokon rallissa hän ajoi viidenneksi ja kauden päätöskilpailussa Abu Dhabissa van Beveren ajoi toiseksi. Hän hävisi 41 pistettä maailmanmestaruuden voittaneelle Matthias Walknerille.

Vuoden 2022 Dakar-rallissa van Beveren onnistui ajamaan neljänneksi häviten voittajalle 18 minuuttia. Hän johti hetkittäin rallia siirtyessään johtoon seitsemännellä erikoiskokeella.

### Monster Energy Honda (2022–)
Kesäkuussa 2022 van Beveren teki sopimuksen Hondan tehdastallin kanssa.

## Lähteet
Kirkkonummen pappila

**Kirkkonummen pappila** (ruots. *Kyrkslätts prästgård*) on pappila Kirkkonummella, Uudellamaalla. Pappilan nykyinen päärakennus on valmistunut 1838. Viimeinen kirkkoherra, joka asui rakennuksessa oli Kirkkonummen ruotsinkielisen seurakunnan kirkkoherra Lars-Henrik Höglund vuonna 2017. Rakennuksen omistaa Kirkkonummen seurakuntayhtymä. 

Vuonna 2021 Kirkkonummen kunta vahvisti pappilan alueen kaavan. Kaavassa pappila todetaan kulttuurihistoriallisesti arvokkaaksi rakennukseksi, jota ei saa purkaa.

## Historia
Kirkkonummen pappila sijaitsee kunnan keskustassa Kirkkonummen kirkon pohjoispuolella vanhan Gesterbyntien varrella. Jo 1500-luvulla Kirkkonummen seurakunta sai nykyisen pappilan alueen kruunulta kirkkoherran asunnoksi. Pappilan maita on rajannut pitkänomainen alue, joka lännessä rajoittuu Finnsbackaan ja idässä Jolkbyhyn ja Gesterbyhyn.

### Rakennukset
Pappilan nykyinen empiretyyliä edustava päärakennus valmistui vuonna 1838. Vuonna 1924 päärakennuksen kellariin rakennettiin arkistotilat arkkitehti Albert Nybergin piirustusten mukaisesti. Pappilan pihamaalla sijaitsee satoja vuosia vanha maakellari ja nuorempi ulkorakennus, jonka katolla on vellikello. Pappilan kivinavetta tien toisella puolen on rakennettu vuonna 1851. Porkkalan miehityksen aikana rakennus toimi elokuva-arkistona. Nykyisin remontoitu navettarakennus on seurakuntien toiminnallisessa käytössä. Navettaa kutsutaan nimellä *Lyan*.

### Remontti
Vuonna 2018 Yle Huvudstadsregionen kertoi, että Kirkkonummen pappilan miltei miljoona euroa maksanut remontti ei korjannut rakennuksen sisäilmaongelmia. Pappila remontoitiin vuosina 2011-2014 tarkoituksena parantaa sisäilmaa rakennuksessa. Vuonna 2017 Kirkkonummen seurakuntayhtymä tilasi tutkimuksen rakennuksen tilasta, jonka mukaan remontti ei ollut auttanut. Tutkimusraportti suositteli, että rakennuksessa ei vietettäisi edes lyhyitä aikoja sisällä. Pappila tarvitsi uuden remontin.

Kirkkonummen seurakuntayhtymän perussäännön mukaisesti pappila oli ollut Kirkkonummen ruotsinkielisen seurakunnan käytössä. Seurakunnan seurakuntaneuvosto päätti irtisanoa kirkkoherran asumisoikeuden 11. syyskuuta 2018. Porvoon hiippakunnan tuomiokapituli vahvisti päätöksen tammikuussa 2019. Uutta remonttia varten asetettiin molempien seurakuntien yhteinen työryhmä syyskuussa 2021.

## Lähteet
Leppilampi

**Leppilampi** voi tarkoittaa seuraavia:

## Sukunimenä

* Beata Leppilampi (s. 1995), taitoluistelija
* Emilia Vuorisalmi, ent. *Leppilampi* (s. 1979), kirjailija, televisiojuontaja ja lääkäri
* Jukka Leppilampi (s. 1954), gospel-artisti
* Mikko Leppilampi (s. 1978), näyttelijä, juontaja, laulaja ja alamäkiluistelija

## Paikannimenä
* Leppilampi, lampi Kuopiossa
* Leppilampi, lampi Mäntyharjulla.

## Katso myös
* Leppilammi, järvi Tammelassa
Babylon.js

**Babylon.js** on avoimeen lähdekoodiin perustuva grafiikkamoottori, joka hyödyntää JavaScript-kirjastoa näyttääkseen 3D-grafiikkoja verkkoselaimessa HTML5:n kautta. Avoinlähdekoodi on saatavilla gitHubissa ja toimii Apache 2.0 -lisenssin alaisuudessa.

## Historia
Babylon.js on julkaistu vuonna 2013 ja sen kehittivät kaksi Microsoftin työntekijää. David Catuhe kehitti 3D-pelimoottorin vapaa-ajallaan sivuprojektina David Roussetin kanssa. Myöhemmin tästä tuli Davidille kokoaikainen työ ja hänen tiiminsä ensisijainen kohde. Uusin versio 5.3.0 julkaistiin 21. Huhtikuuta 2022

## Tekninen kuvaus
Lähdekoodi on kirjoitettu TypeScriptillä ja se on käännetty JavaScript-versioksi. JavaScript-version on käyttäjille saatavilla gitHub sivustolla. Kaikki HTML5-standardia ja WebGL-standardia tukevat verkkoselaimet tulkitsevat Babylon.js:n 3D-moottorin ja näin ollen mahdollistavat 3D-renderöinnin. Babylon.js:ää voi käyttää useissa eri käyttökohteissa kuten:

* Lohkoketjumaailmoissa
* Lääketieteessä
* Muotihahmoissa
* Microsoft Kinect
* Armeijan koulutuksessa
* Tuotesuunnittelussa

## Mallinnusmenetelmät
3D-mallinnus prosessissa käytetään monikulmiomallinnusta, jossa kolmiomaiset pinnat esitetään kuorimallien avulla. Luodut mallit renderöidään HTML5-kangaselementille käyttäen varjonnusohjelmaa, joka määrittää pikselien sijainnint ja värit kankaalla käyttäen polygonimalleja. 

## Lähteet
* https://www.babylonjs.com/

### Viitteet
Kirkkonummen ruotsalainen seurakunta

**Kirkkonummen ruotsalainen seurakunta**, **Kyrkslätts svenska församling**, on ruotsinkielinen evankelis-luterilainen seurakunta Kirkkonummella, Uudellamaalla. Seurakunta kuuluu Keski-Uudenmaan rovastikuntaan ja Porvoon hiippakuntaan. Vuonna 2018 seurakunnalla oli 5&nbsp;489 jäsentä.

Seurakunnan kirkkoherrana on toiminut Fred Wilén vuodesta 2021. Seurakunnan pääkirkko on keskiaikainen Pyhän Mikaelin kirkko, jonka se jakaa yhdessä Kirkkonummen suomenkielisen seurakunnan kanssa. Lisäksi seurakunnalla on toimintaa muun muassa Masalan kirkossa.

Kyrkslätts svenska församling ja Kirkkonummen suomenkielinen seurakunta muodostavat yhdessä Kirkkonummen seurakuntayhtymän.

## Papisto
* 2010–2017: Lars-Henrik Höglund
* 2017–2021: Aino-Karin Lovén
* 2021→ Fred Wilén

## Katso myös
* Uskonto Uudellamaalla
* Kirkkonummen suomalainen seurakunta
* Kirkkonummen Elim-seurakunta

## Lähteet
Etninen vitsi

**Etninen vitsi** on vitsi, jossa naurun kohteena on etninen ryhmä. Suomessa tämä voi olla esimerkiksi ruotsalaiset.

Ruotsalaisvitsi rakentuu olettamukseen yksinkertaisista tai muuten typeristä ruotsalaisista. 

Naapurimaasta kertovat vitsit ovat tyypillisiä ympäri Eurooppaa: esim. Virossa vastaavantyyppisen vitsin kohteena on suomalainen.

Monet etniset vitsit ovat kertomuksia, joissa esiintyy kolmen tai useamman etnisen ryhmän edustajia. Tästä formaatista on vaihtelua eri maiden ja alueiden välillä:

* Puolassa: puolalainen, saksalainen ja venäläinen.
* Yhdistyneessä kuningaskunnassa: englantilainen, irlantilainen ja skotlantilainen.
* Havaiji: havaijilainen, japanilainen, kiinalainen, portugalilainen, filippiiniläinen, samoalainen tai haole hieman vitsin rakenteesta riippuen

## Lähteet

## Aiheesta muualla

* Ruotsalaisvitsejä vitsikirjasto.fi-sivustolla
Emma Jokiaho

**Emma Natalia Jokiaho** (s. 1996 Alajärvi) on suomalainen kärpässarjan nyrkkeilijä. Naisten Euroopan mestaruuskilpailuissa painoluokassa 52 kg vuonna 2022 Budvassa Montenegrossa hän voitti pronssia.

Jokiaho edustaa Tampereen Voimailuseuraa ja asuu Tampereella. Jokiaho on opiskellut myös liikuntaneuvojaksi ja urheiluhierojaksi Kuortaneen Urheiluopistossa ja tekee näitä töitä Tampereella.

Nyrkkeilystä kiinnostunut Jokiaho otti aluksi yhteyttä Tampereen Voimailuseuran naisten vastuuvalmentajaan, olympiavalmentaja Maarit Teuroseen ja sittemmin muutti Tampereelle oppiakseen nyrkkeilyä Teurosen opeissa. Jokiaho harjoitteli yhdessä olympiamitalisti Mira Potkosen kanssa tämän uran loppuun asti. Teurosen lopetettua valmennuksen syyskuussa 2021 Jokiaho siirtyi harjoittelemaan TVS:n silloisen päävalmentaja Askar Sarsenbayevin kanssa. Helmikuusta 2023 Jokiahoa on jälleen valmentanut Maarit Teuronen ja sarjaksi on vakiintunut 54 kg.    

Jokiaho on voittanut Suomen mestaruuden kahdesti: 2023 (54kg) ja 2022 (52kg).  

Jokiaho on pelannut myös lentopalloa Alajärven Ankkureissa naisten Ykkössarjassa. 

## EM-mitalit
* Pronssia: 2022

## Lähteet
* Jokiahon tilastot BoxRec-tietokannassa

### Viitteet
Pentti Suppala

**Pentti Suppala**, vuoteen 1941 **Jokinen** (18. elokuuta 1904 Iitti – 3. toukokuuta 1975 Tampere) oli suomalainen osuustoimintaliikkeen vaikuttaja ja yritysjohtaja, joka sai kauppaneuvoksen arvonimen.

Suppalan vanhemmat olivat maanviljelijä Antti Jokinen ja Matilda Sahlberg ja puoliso vuodesta 1930 Aino-Maria Leskinen. Suppala kävi Lahden kauppakoulun 1921–1923, Suomen Osuuskauppakoulun ja Hankkijan liikkeenhoitajain kurssin. Opintomatkoja hän teki useisiin eri maihin. Suppala oli Osuuskauppa Mäki-Matin asiapoika, liikeapulainen, myyjä ja myymälänhoitaja Jyväskylässä 1918–1924, Liperin Osuuskaupan keskustoimipaikan hoitaja 1926–1928, Sortavalan Osuusliikkeen keskusmyymälän hoitaja 1928–1930 ja toimitusjohtaja 1930–1940 sekä 1941–1945, Lahden Seudun Kauppakunnan toimitusjohtaja 1941, Rauman Osuuskaupan toimitusjohtaja 1945–1951 ja SOK:n Tampereen konttorin johtaja 1952–1970. Suppalalla oli myös useita luottamustehtäviä. Sotilasarvoltaan hän oli reservin alikersantti (1925). Suppala sai kauppaneuvoksen arvonimen 1967. Hän sai myös Gebhard-mitalin ja Pellervo-seuran ja SOK:n ansiomerkit sekä Keskuskauppakamarin hopeisen ansiomerkin.

## Lähteet